Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu o občianskoprávnej zodpovednosti a finančných zárukách vlastníkov lodí (Text s významom pre EHP) /* KOM/2008/0846 v konečnom znení - COD 2005/0242 */





[pic] | KOMISIA EURÓPSKYCH SPOLOČENSTIEV | Brusel, 9.12.2008 KOM(2008)846 v konečnom znení 2005/0242 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu o občianskoprávnej zodpovednosti a finančných zárukách vlastníkov lodí (Text s významom pre EHP) 2005/0242 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu o občianskoprávnej zodpovednosti a finančných zárukách vlastníkov lodí (Text s významom pre EHP) 1. KONTEXT Dátum predloženia návrhu Európskemu parlamentu a Rade (dokument KOM(2005) 593 v konečnom znení – 2005/0242 COD): | 30. 1. 2006 | Dátum stanoviska Výboru regiónov | 15. 6. 2006 | Dátum stanoviska Európskeho hospodárskeho a sociálneho výboru: | 13. 9. 2006 | Dátum stanoviska Európskeho parlamentu, prvé čítanie: | 29. 3. 2007 | Dátum predloženia zmeneného a doplneného návrhu: | 24. 10. 2007 | Dátum prijatia spoločnej pozície: | 9.12.2008 | 2. CIEĽ NÁVRHU KOMISIE Cieľom návrhu predloženého v rámci tretieho balíka opatrení v prospech námornej bezpečnosti je zabezpečiť aspoň minimum pravidiel, ktoré by boli spoločné pre všetky členské štáty v oblasti občianskoprávnej zodpovednosti za škodu a v oblasti poistenia vlastníkov lodí, a stanoviť na ich základe pravidlá, ktoré by zvyšovali zodpovednosť prevádzkovateľov a zabezpečovali by náhrady škôd. Návrh obsahuje tieto informácie: - ratifikáciu všetkými členskými štátmi Dohovoru Medzinárodnej námornej organizácie (IMO) o obmedzení zodpovednosti vlastníkov lodí v jeho znení z roku 1996 („Convention on the Limitation of Liability for Maritime Claims“ ďalej len „LLMC 1996“). V LLMC 1996 sa ustanovujú predovšetkým dve záležitosti: - zavádza sa ním zásada obmedzenia zodpovednosti v tom zmysle, že sa prah, po prekročení ktorého strácajú vlastníci lodí právo na obmedzenie svojej zodpovednosti („neospravedlniteľná chyba“), stanovuje na veľmi vysokú úroveň; - stanovujú sa ním dostatočne vysoké obmedzenia zodpovednosti na to, aby sa zabezpečilo dostatočné odškodnenie poškodených vo väčšine prípadov (tieto obmedzenia sú trikrát vyššie ako obmedzenia stanovené v predchádzajúcom uplatniteľnom dohovore: LLMC z roku 1976). - začlenenie tohto dohovoru do právnych predpisov Spoločenstva sprevádzané opatrením zlučiteľným so samotným dohovorom, ktoré spočíva v znížení prahu, prekročením ktorého stráca vlastník lode plaviacej sa pod vlajkou nezmluvného štátu právo na obmedzenie svojej zodpovednosti („závažná chyba“). - zavedenie systému povinného poistenia občianskoprávnej zodpovednosti vlastníkov lodí - pokrytie vo výške dvojnásobku horných hraníc stanovených dohovorom LLMC 1996 - preverenie členskými štátmi, či poistenie naozaj existuje, spojené s vydaním osvedčení vzájomne uznávaných v celej Európe. - oznámenie kapitána lode, že tieto osvedčenia sa nachádzajú na palube, akonáhle loď vpláva do námornej zóny pod jurisdikciou členského štátu (povinnosť oznamovania určená pre plavidlá v tranzite) - priama žaloba poškodeného proti poisťovateľovi. - návrhom sa okrem iného stáva rezolúcia IMO a Medzinárodnej organizácie práce o finančných zárukách pre prípad zanechania námorníkov bez finančných prostriedkov a náležitej starostlivosti záväznou. Cieľom celého tohto systému je okrem iného okamžite reagovať na pretrvávajúce problémy s implementáciou určitého počtu dočasne pozastavených dohovorov IMO, ktorými by sa malo stať poistenie určitých typov škôd spôsobených loďami povinným. 3. PRIPOMIENKY K SPOLOČNEJ POZÍCII Pôvodné ciele Komisie, podporené Európskym parlamentom pri príležitosti vyjadrenia jeho stanoviska pri prvom čítaní, boli Radou výrazne obmedzené. Spoločná pozícia preberá iba časť pôvodného návrhu. - Čo sa mení a dopĺňa: - názov „smernica o občianskoprávnej zodpovednosti a finančných zárukách vlastníkov lodí“ sa ruší a nahrádza sa novým názvom „smernica o poistení vlastníkov lodí, ktoré sa vzťahuje na námorné pohľadávky“; - zrušenie povinnosti ratifikovať LLMC 1996, keďže sa členské štáty v paralelnom vyhlásení zaväzujú, že ho ratifikujú najneskôr 1. januára 2012 (spolu s ostatnými relevantnými dohovormi); takisto sa ruší začlenenie tohto dohovoru do právnych predpisov Spoločenstva; - zrušenie ustanovenia týkajúceho sa zanechania námorníkov bez finančných prostriedkov a náležitej starostlivosti; - zrušenie európskej kontroly existencie poistného krytia; - zrušenie povinnosti nahlasovať osvedčenie o poistení pri vstupe do námornej zóny pod jurisdikciou členského štátu; - zrušenie priamej žaloby proti poisťovateľovi. - Čo sa ponecháva: - povinnosť pre všetky lode plaviace sa pod vlajkou členského štátu (všade na svete) a pre všetky lode, akonáhle vplávajú do námornej zóny pod jurisdikciou členského štátu, mať poistné krytie; - toto poistné krytie zodpovedá horným hraniciam stanoveným dohovorom LLMC 1996; - dôkaz o poistení bude predstavovať obchodné osvedčenie o poistení; - prítomnosť osvedčenia o poistení na palube lode bude môcť byť overená pri inšpekcii vykonanej na základe smernice o štátnom prístavnom dozore; - pokiaľ sa osvedčenie nenachádza na palube, loď bude môcť byť zadržaná, prípadne vylúčená, bez toho, aby boli dotknuté prípadné peňažné sankcie, ktoré si musí každý členský štát určiť; - dátum implementácie smernice sa odkladá na 1. január 2012, dátum, na ktorom sa všetky členské štáty dohodli (prostredníctvom vyššie uvedeného vyhlásenia členských štátov), že dovtedy ratifikujú LLMC 1996. Napriek zrušeniam, ktoré vykonala Rada, si spoločná pozícia zachováva podstatné prvky. V súčasnosti neexistuje povinné poistenie pre lode; vďaka smernici sa však vyžadovanie poistenia pre všetky lode, bez ohľadu na ich vlajku, do výšky horných hraníc stanovených LLMC 1996, ktorých úrovne sú trikrát vyššie ako úrovne stanovené v predchádzajúcom dohovore, stáva významným gestom pre občanov a prevádzkovateľov. Je potrebné vedieť, že len malá časť (20 %) svetovej lodnej nosnosti sa prevádzkuje pod vlajkami, ktoré sú podrobené tejto úrovni obmedzenia. A okrem toho nie všetky lode sú poistené. 4. ZÁVERY Komisia poznamenáva, že Rada po vyjadrení zásadného nesúhlasu s návrhom na svojom zasadnutí v apríli 2008 nakoniec jednohlasne prijala spoločnú pozíciu o akte, ktorý prináša pridanú hodnotu.